armvectores/hy_wikipedia_2023 huggingface dataset:
Ալեյսկ

Ալեյսկ (ռուս.՝ Алейск), քաղաք (1939 թվականից) Ռուսաստանում, Ալթայի երկրամասի Ալթայի շրջանում (շարջանի կազմի մեջ չի մտնում)։ Քաղաքային օկրուգի վարչական կենտրոնը Ալեյսկ քաղաքն է։
2016 թվականի տվյալներով բնակչության թիվը կազմում է 28 528 մարդ։ Տարածքը՝ 4387 հա։


== Աշխարհագրություն ==
Քաղաքը տեղակայված է Մերձօբյան սարահարթի արևելյան ծայրամասում, Ալեյ գետի ձախ ափին (Օբ գետի ձախ վտակը) Գորևկա գետի թափվելու վայրում։ Քաղաքը գտնվում է Բարնաուլից 125 կմ դեպի հարավ-արևմուտք` A322 Բարնաուլ-Ռուբցովսկ դաշնային ավտոմայրուղու վրա, որը հանդիսանում է Ղազախստանի հետ սահմանը։ Քաղաքի միջով է անցնում նաև Բարնաուլ-Ռուբցովսկ-Սեմիպալատինսկ Արևմտա-Սիբիրական երկաթուղային գիծը։


== Պատմություն ==
Ալեյ գետի ափերին գտնվող տարածքներն անցել են Ռուսաստանին 17-րդ դարում։ 1913 թվականին Մալոպանյուշևո գյուղից հյուսիս-արևմուտք (այժմ քաղաքի սահմաններում է) բնակավայր է հիմնադրվել Թուրքեստանա-Սիբիրական երկաթուղային ճանապարհի Ալեյսկայա գծի մոտ (Նովոսիբիրսկ-Սեմիպալատինսկ)։ 1926-1938 թվականներին դարձել է քաղաքատիպ ավան։ 1939 թվականին ՌԽՖՍՀ Գերագույն խորհրդի նախագահության հրամանով բնակավայրը ստացել է քաղաքի կարգավիճակ։ Ալեյսկի աճին նպաստում էր սննդի և վերամշակման ոլորտի արդյունաբերությունը։


== Կլիմա ==
Ալեյսկ քաղաքը գտնվում է չափավոր ցամաքային կլիմայական գոտում։ Հունվարի միջին ջերմաստիճանը կազմում է -17,6 ˚C, իսկ հուլիսինը՝ +20,3 ˚C: Տեղումների տարեկան քանակությունը կազմում է 444 մմ։
Ալեյսկի կլիման 2010-2013 թվականներին


== Բնակչություն ==
2015 թվականի հունվարի 1-ի դրությամբ բնակչության թվով քաղաքը գտնվում էր 532-րդ տեղում Ռուսաստանի Դաշնության 1114 քաղաքների թվում։


== Տնտեսություն ==


=== Արդյունաբերություն ===
Խոշոր գյուղատնտեսական շրջանների մոտ տեղակայված Ալեյսկը վերամշակող արդյունաբերության կենտրոն է հանդիսանում։ Քաղաքում գործում է մարզում արտադրվող ամբողջ գյուղացիական արտադրության վերամշակման ամբողջական ցիկլը։ Քաղաքի խոշորագույն ձեռնարկություն է համարվում Ս.Ն. Ստարովոյտովի անվան «Ալեյսկզերնոպրոդուկտ» ՓԲԸ, որը զբաղվում է ալրաղացա-ձավարային, բուսական յուղի և կենդանակերի արտադրությամբ։
Քաղաքի մյուս խոշոր ձեռնարկություններն են՝

«Ալեյսկիյ մյասոկոմբինատ» ԲԲԸ՝ մսամթերքի արտադրություն
«Ալեյսկիյ մասլոսիրկոմբինատ» ԲԲԸ՝ կաթնամթերքի արտադրություն։


=== Տրանսպորտ ===
Ալեյսկ քաղաքի մոտ է գտնվում է Արևմտա-Սիբիրական երկաթուղային ճանապարհի Ալթայի բաժանմունքի Ալեյսկայա երկաթուղային կայարանը։ Քաղաքի միջով է անցնում նաև A322 Բարնաուլ-Ռուբցովսկ դաշնային ավտոմայրուղին, AH64 Պետրոպավլովսկ-Բարնաուլ ասիական երթուղին։


== Հայտնի մարդիկ ==
Ալեքսանդր Բույնով (ծնվել է 1950 թվականին) – երգիչ, երաժիշտ, զինվորական ծառայությունն անցել է Ալեյսկում։
Վալենտինա Օլեշկո (1924-1943) – խորհրդային կին հետախույզ, Ալեյսկի քաղաքացի։


== Քույր-քաղաքներ ==
 Արվայխեեր, Մոնղոլիա


== Ծանոթագրություններ ==
Բաղչե

Բաղչե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Տատյանա Գուրեցկայա

Տատյանա Իվանովնա Գուրեցկայա (ռուս.՝ Татьяна Ивановна Гуре́цкая, հունվարի 12 (25), 1904, Թիֆլիսի նահանգ, Ռուսական կայսրություն - հոկտեմբերի 21, 1983(1983-10-21), Մոսկվա, ԽՍՀՄ), թատրոնի և կինոյի խորհրդային դերասանուհի։ ՌԽՖՍՀ վաստակավոր արտիստ (1935)։


== Կենսագրություն ==
Տատյանա Գուրեցկայան ծնվել է 1904 թվականին Ախադմիկ գյուղում (այժմ `Վրաստան)։ 1921 թվականին առաջին դերը խաղացել է ռեժիսոր Չ. Գ. Սաբինսկու «Բեկումնային գյուղ» կարճամետրաժ ֆիլմում։ 1924-1926 թվականներին սովորել է Լենինգրադի կինոարվեստի տեխնիկումի երեկոյան բաժնում, աշխատել է որպես մեքենագրուհի։ 1920-ական և 1930-ական թվականներին նկարահանվել է կինոյում, մասնակցել այդ ժամանակաշրջանի մի շարք խորհրդային ֆիլմերի ստեղծմանը։ 1937-1940 թվականներին եղել է Բալթյան նավատորմի  կարմրադրոշ թատրոնի դերասանուհի, 1945-1960 թվականներին՝ Կինոդերասանի թատրոն-ստուդիայի դերասանուհի։ Պատերազմից հետո թատրոնում խաղացել է հետաքրքիր դերեր, սակայն նկարահանվել է միայն դրվագներում, ինչը չի խանգարել նրան դառնալու 1940 և 1960-ականների խորհրդային կինոյի ամենահեղինակավոր դրվագային դերեր կատարողներից մեկը։
Մահացել է 1983 թվականին։


== Ֆիլմագրություն ==


== Ընտանիք ==
Ամուսին՝ Վասիլի Բելյաև (1902-1967), վավերագրական ֆիլմերի ռեժիսոր, օպերատոր


== Ծանոթագրություններ ==


== Արտաքին հղումներ ==
Гурецкая (Огурецкая) Татьяна Ивановна на сайте лексея Тремасова
Մատադեպերա

Մատադեպերա  (իսպ.՝ Matadepera), մունիցիպալիտետ Իսպանիայում՝ Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Բալենս Օկսիդենտալ շրջանում։ Զբաղեցնում է 24,83 կմ2 տարածք։ Բնակչությունը՝ 8606 մարդ (2010 թվականի տվյալներով)։


== Արտաքին հղումներ ==
Պաշտոնական էջ
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Կեն Ռայխել

Կեն Ռայխել (գերմ.` Ken Reichel, դեկտեմբերի 19, 1986(1986-12-19), Բեռլին, Արևելյան Գերմանիա), գերմանացի կիսապաշտպան, ով հադես է գալիս «Այնտրախտ» ֆուտբոլային ակումբում։


== Ակումբային կարիերա ==


=== «Համբուրգ» ===
2004 թվականին Կենը պայաշմանագիր է կնքել գերմանական «Համբուրգի» հետ։ Թիմի կազմում իր դեբյուտը նշել է 2005 թվականի ապրիլի 9-ին։ 2006/2007 մրցաշրջանում Կենը մասնակցել է 23 հանդիպման և դարձել 2 գոլի հեղինակ։


=== «Այտրախտ» ===
2007 թվականի աշնանը Կենը տեխափոխվելէ «Այնտրախտ»։ Առաջին հանդիպումը թիմի կազմում անցկացրել է 2007 թվականի հուլիսի 28-ին։


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
(5476) 1989 TO11

(5476) 1989 TO11, աստերոիդ Յուպիտերի տրոյացիներից։ Հայտնաբերվել է 1989 թվականի հոկտեմբերի 2-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 5,111112 ա. մ., առավելագույնը մոտենում է 4,7354 ա. մ. հեռավորության վրա և հեռանում 5,4869 ա. մ.։ Արեգակի շուրջ մեկ ամբողջական պտույտ է կատարում 4220,57 երկրային օրվա ընթացքում, իր ուղեծրով շարժվելով միջինում 0,085296 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5476) 1989 TO11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարինե Դեինյան

Մարինե Դեինյան (օգոստոսի 28, 1962(1962-08-28), Երևան, Հայաստան), հայ օպերային երգչուհի (սոպրանո)։ ՀՀ վաստակավոր արտիստ (2012)։


== Կենսագրություն ==
Մարինե Դեինյանը ծնվել է Երևանում։ Սովորել է Ռոմանոս Մելիքյանի անվան երաժշտական քոլեջում, որն ավարտելուց հետո կրթությունը շարունակել է Կոմիտասի անվան պետական կոնսերվատորիայում։ 1995 թվականից նաև դասավանդում է կոնսերվատորիայում։ 2015 թվականից՝ պրոֆեսոր։
1999 թվականին Նյու Յորքում վարպետության դասեր է ստացել Լյուչիա Ալբանեզեի (ԱՄՆ), Լուսին Ամարայի (ԱՄՆ) և հետագայում Վրաստանում Գալինա Վիշնևսկայայի մոտ (Ռուսաստան)։ 1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի։
2017 թվականի հունիսի 5-15-ը Ա. Սպենդիարյանի անվան օպերայի և բալետի ազգային ակադեմիական թատրոնում թատրոնի գեղարվեստական ղեկավար Կոնստանտին Օրբելյանի հրավերով մասնակցել է թատրոնի մեներգիչների համար նախատեսված վարպետության դասերի Դայանա Զոլայի, Ջոն Ֆիշերի գլխավորությամբ։
2017 թվականին Ստոկհոլմում մասնակցել է վոկալ դասախոսների միջազգային կոնգրեսին, որտեղ ներկայացրել է Տիգրան Չուխաջյանի Արշակ Երկրորդ օպերայից հատվածներ (բնօրինակով) և Կոմիտաս։
Համերգներով հանդես է եկել Դոնեցկում, Համելնում, Միշկոլցում, Բուդապեշտում, Գվանջուում, Նյու Շատելում, Մութիեում, Բիլբիենում, Դելիում, Բելֆորդում, Սամսունում, Վլադիկավկազում, Սանկտ Պետերբուրգում։


== Դերերգեր ==


== Մրցանակներ և պարգևներ ==
1998 - Վ. Բելլինիի անվան միջազգային մրցույթի (Ragussa-Ibla) դափնեկիր (Իտալիա)
2003 - «Ոսկե դիմակ» փառատոնում Վ. Բելլինիի «Նորմա» օպերայում կատարած Նորմայի դերի համար առաջադրվել է լավագույն կանացի կերպար անվանակարգում (Սանկտ-Պետերբուրգ)
2003 - Ոսկե գավաթի «Ապրիլյան Գարուն» փառատոն (Հյուսիսային Կորեա)
2012 - Հայաստանի անկախության 20-րդ տարեդարձի կապակցությամբ Մշակույթի նախարարության կողմից պարգևատրվել է պատվոգրով՝ «մշակութային կյանքում մեծ ներդրում ունենալու համար»
2012 - ՀՀ նախագահի կողմից շնորհվել է Պատվո շքանշան և ՀՀ վաստակավոր արտիստի կոչում


== Ծանոթագրություններ ==
CNN en Español

CNN en Español, Ամերիկյան իսպանալեզու շուրջօրյա լրատվական հեռուստաալիք, հայտնի CNN հեռուստաալիքի իսպանալեզու տարբերակը։ Հեռարձակվում է 1997 թվականի մարտի 17-ից։ Հեռուստաալիքը նախատեսված է ԱՄՆ և Լատինական Ամերիկայի իսպանալեզու հեռուստադիտողների համար։


== Տես նաև ==
CNN Chile
CNN Latino
CNN Türk


== Արտաքին հղումներ ==
CNN en Español պաշտոնական կայք


== Ծանոթագրություններ ==
Սոֆի Զելմանի

Սոֆի Զելմանի (շվեդերեն՝ Sophie Zelmani, իսկական անունը՝ Սոֆի Էդկվիստ, շվեդերեն՝ Sophie Edkvist, փետրվարի 12, 1972(1972-02-12), Ստոկհոլմ), շվեդ երգչուհի և երգերի հեղինակ։


== Կենսագրություն ==
Սոֆին ծնվել է 1972 թվականի փետրվարի 12-ին, Ստոկհոլմի արվարձանում։ Նրա հայրը ընտանիքի համար կիթառ է գնել, երբ աղջիկը տասնչորս տարեկան էր։


== Ստեղծագործություն ==
Սոֆի Զելմանին իր առաջին ալբոմը ձայնագրել է Sony-ում 1995 թվականին։ Ալբոմի պրոդյուսերը եղել է Լարս Հալափին։ 1995 թվականին Սոֆին թողարկել է «Аlways You» սինգլը, որն անմիջապես ճանաչման է հասել ինչպես Շվեդիայում, այնպես էլ դրա սահմաններից դուրս։ Սինգլին հաջորդած ալբոմները կարելի է բնութագրել ինդի ռոք ոճին, որը Զելմանիին դասում է այնպիսի կատարողների շարքին, ինչպես Սթինա Նորդենսթամը և Աննա Տերնհեյմը։ 1996 թվականին Սոֆին նվաճել է Շվեդիայի Գրեմմի մրցանակը՝ որպես տարվա նորեկՍոֆի Զելմանիի ստեղծագործության բնութագրական գծերը կարելի է համարել երաժշտականությունը և տեքստերի հուզիչ անկեղծությունը։


== Սկավառակագրություն ==
Sophie Zelmani (1995)
Precious Burden (1998)
Time To Kill (1999)
Sing And Dance (2002)
Love Affair (2003)
Decade Of Dreams (2005)
Memory Loves You (2007)
The Ocean and Me (2008)
I'm the Rain (2010)
Soul (2011)
Going Home (2014)
Everywhere (2014)
My Song (2017)
Sunrise (2019)


== Ծանոթագրություններ ==


== Արտաքին հղումներ ==
Պաշտոնական կայք Archived 2020-05-17 at the Wayback Machine.
Ոչ պաշտոնական ֆան կայք
Խոփեր (Շահումյանի շրջան)

Անվան այլ կիրառումների համար տե՛ս՝ Խոփեր (այլ կիրառումներ)
Խոփեր, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո չի վերաբնակեցվել։
Արցախի 2000 թվականի հոկտեմբերի 3-ի օրենքով Հոփուրլուն վերանվանվել է Խոփեր։


== Պատմամշակութային վայրեր ==
Խոփեր գյուղի պատմության ու մշակույթի վերաբերյալ պատմագրական և մատենագրական տվյալներ չեն պահպանվել։ Գյուղի տարածքում որևէ պատմամշակութային հուշարձաններ կամ դրանց հետքեր չեն պահպանվել, քանի որ եղած հուշարձանները 1923 թվականին ավերվել են քուրդ թուրքալեզու բնակիչների կողմից ովքեր այդտեղ բնակություն էին հաստատել, իսկ գյուղը լքել են 1991-1993 թվականն ընկած ժամանակահատվածը Արցախյան ազատամարտի ընթացքում։


== Ծանոթագրություններ ==
Ռուբեն Վեսմադյան

Ռուբեն «Ռեդ» Վեսմադյան (անգլ.` Rouben "Redd" Vesmadian, դեկտեմբերի 30, 1982(1982-12-30), Սիդնեյ, Ավստրալիա), ավստրալահայ պրոֆեսիոնալ բասկետբոլիստ, ով համալսարանային առաջնության (NCAA) շրջանակներում 1 խաղաշրջան հանդես է եկել Ֆրեզնոյի նահանգային համալսարանի բասկետբոլային թիմում։
Ծնվել է եգիպտահայի ընտանիքում։ Վեսմադյանը ստանում է Եգիպտոսի արաբական հանրապետության քաղաքացիություն` հանդես գալով տեղի պրոֆեսիոնալ լիգայում։ Աշակերտել է նաև հայտնի հայազգի մարզիչ Ջերրի Թարխանյանին։


== Արտաքին հղումներ ==
Eurobasket.com էջ
Նամբու (Յամանասի)

Նամբու  (ճապ.՝  南部町 Նամբու-տե:), ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 200,63 կմ², բնակչությունը՝ 8279 մարդ, իսկ խտությունը 41,27 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Մինոբու ավանին։


== Բնակչություն ==
Բնակչությունը կազմում է 8279 մարդ (2014 թվականի օգոստոսի 1), խտություն - 41,27 մարդ/կմ²։


== Սիմվոլիզմ ==
Ավանի ծաղիկը համարվում է դրախտավարդը, ծառը՝ Chamaecyparis obtusa, իսկ թռչունը՝ Zosterops japonicus- ըосёлка Намбу|accessdate=2010-08-18|lang=jp|archiveurl=http://www.webcitation.org/67Tay2DIJ%7Carchivedate=2012-05-07}}(չաշխատող հղում)</ref>.


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Ջոան Ուոլլի

Ջոան Ուոլլի (անգլ.՝ Joanne Whalley, օգոստոսի 25, 1964(1964-08-25) կամ օգոստոսի 25, 1961(1961-08-25), Սոլֆորդ, Salford, Մեծ Մանչեսթեր, Միացյալ Թագավորություն), բրիտանացի դերասանուհի և երգչուհի։


== Կենսագրություն ==
Ջոան Ուոլլին ծնվել է 1964 թվականի օգոստոսի 25-ին Սոլֆրոդում։ Մանկության և պատանեկության տարիները անց է կացրել անգլիական Մեծ Մանչեսթեր վարչաշրջանի Ստոկպորտ քաղաքում, որտեղ ավարտել է «Braeside School of Speech and Drama» դպրոցը։


== Կարիերա ==
Ջոանը սկսել է նկարահանվել կինոյում 1974 թվականին։ Կատարել է Պամելա Գրեմի դերը «Coronation Street» հեռուստասերիալում, որտեղ 1976 թվականին նկարահանվել է նաև, որպես հանդերձապանուհի։ 2000 թվականի Ջոանին խաղացել է Լիզ Դայմընդի դերը «44 դյույմ կուրծք» ֆիլմում։ Իր այս դերի համար նա  «Համույթի լավագույն կատարումը» անվանակարգում ստացել է «Սան Դիեգոյի կինոքննադատնեի հասարակություն» (անգլ.՝ «San Diego Film Critics Society») մրցանակին։ Ջոանը ընդամենը խաղացել է 66 ֆիլմում և հեռուստասերիալում։
Բացի դերասանուհի լինելուց Ջոանը նաև երգչուհի էր։ Նա եղել է  «The Slowguns» և «Cindy & The Saffrons» երաժշտական խմբերի անդամ։


== Անձնական կյանք ==
1988 թվականից մինչև 1996 թվականը Ջոանը ամոսնացած է եղել դերասան՝ Վել Քիլմերի հետ։ Նրանք ունեցել են երկու երեխա, աղջիկը՝ Մերսեդես Կիլմեր, և տղան` Ջեկ Կիլմեր։


== Ֆիլմագրություն ==


== Ծանոթագրություններ ==
Կոմպլեքսային կլիմայագիտություն

Կոմպլեքսային կլիմայագիտություն, կլիմայագիտության  ժամանակակից ուղղություն, որը կլիման ուսումնասիրում է եղանակների միջոցով (կլիման եղանակներով)։ Կոմպլեքսային կլիմայագիտություն ուսումնասիրում է եղանակի ազդեցությունը բուսական և կենդանական աշխարհի, մարդու ու նրա գործունեության տարբեր օբյեկտների վրա։ Կոմպլեքսային կլիմայագիտությունում վերլուծությունը կատարվում է եղանակների կատալոգի կամ պերֆոքարտերի միջոցով։ Որպես հաշվման միավոր օգտագործվում են «օրվա եղանակ» կամ «մոմենտի եղանակ» հասկացությունները։ Կլիմայի համեմատական ուսումնասիրություններում օրվա եղանակի բազմազանությունն ամփոփվում է ձևաբանական հիմունքներով կառուցված եղանակի 16 դասերով, որից 8-ը՝ անսառնամանիքային, 2-ը՝ տաքացումային (երբ ջերմաստիճանը օրվա ընթացքում տատանվում է 0 °C-ի շուրջը), 6-ը՝ սառնամանիքային։ Դասերը սահմանազատվում են ջերմաստիճանի և խոնավության որոշակի ցուցանիշներով։ Վայրի կլիման բնորոշվում է տարվա ամիսների եղանակի դասերի կրկնման հաճախականությամբ կազմված կլիմայի ստրուկտուրայի գրաֆիկներով։ Կոմպլեքսային կլիմայագիտություն օգտագործում է նաև օդերևութաբանական տարրերի տվյալները, կազմում եղանակի առանձին դասերի (չոր խորշակային, չափավոր չոր, տաք, քիչ ամպամած, անձրեվային, թույլ սառնամանիքային) հաճախականության քարտեզներ, իսկ լեռնային շրջանների համար՝ նաև գրաֆիկներ ու կտրվածքներ։
Բելեսթա (Արյեժի գավառ)

Բելեսթա (ֆր.՝ Bélesta), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ (Ֆուա շրջան)։ 
Համայնքի INSEE կոդ՝ 09047։


== Բնակչություն ==
Համայնքի բնակչությունը 2008 թվականին կազմում էր 1106 մարդ։


== Տնտեսություն ==
2007 թվականի տվյալներով 669 աշխատունակ տարիքի մարդկանցից (15-64 տարեկան) 447-ը տնտեսապես ակտիվ էին, 222-ը անգործունակ (ակտիվության ցուցանիշը 66,8 %, 1999 թվականին եղել է՝ 70,8 %)։ 447 աշխատունակ բնակիչներից 382-ը աշխատում էին (212 տղամարդ և 170 կին), անաշխատանք էին 65-ը (30 տղամարդ և 35 կին)։ 222 անգործունակ մարդկանցից 38-ը աշակերտներ կամ ուսանողներ են, 111-ը թոշակառու, 73-ը անաշխատունակ էին այլ պատճառներով։


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բելեսթա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-17 
«Բելեսթա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Էլ Լոա (նահանգ)

Էլ Լոա (իսպ.՝ Provincia de El Loa), նահանգ Չիլիի Անտոֆագաստա տարածաշրջանում։ Վարչական կենտրոնն է Կալամա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Էլ Լոան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.

Կալամա
Օլյակե
Սան Պեդրո դե Ատակամա


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 143 689 մարդ, բնակչության խտությունը կազմում է 3,42 մարդ/կմ²։
Էլ Լոա նահանգի տարածքի ընդհանուր մակերեսը կազմում է 41 999,6 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Էլ Լոա նահանգի պաշտոնական կայքը (իսպ.)
Դինան Ուեստ (կանտոն)

Դինան Ուեստ (ֆր.՝ Dinan-Ouest), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 24288 մարդ էր։Կանտոնի համարը 2212 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գագիկ Թադևոսյան

Գագիկ Աղասու Թադևոսյան (հունիսի 29, 1950(1950-06-29), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ տրանսպորտի և կապի նախարարի տեղակալ։


== Կրթություն ==
1967-1973 թվականներին սովորել և ավարտել է Երևանի Կ. Մարքսի անվան պոլիտեխնիկական ինստիտուտի էներգետիկայի ֆակուլտետը՝ «էլեկտրական կայաններ» մասնագիտացմամբ, ինժեներ-էլեկտրիկ որակավորմամբ։
2001-2003 թվականներին՝ Երևանի ճարտարապետության և շինարարության պետական համալսարանի հայցորդ։ Տեխնիկական գիտությունների թեկնածու «Երկրաբնապահպանություն» մասնագիտությամբ (2003)։


== Աշխատանքային գործունեությունը ==
1973-1985 թվականներին եղել է ՀԼԿԵՄ Կենտրոնական կոմիտեի սեկտորի վարիչ, ապա՝ բաժնի վարիչի տեղակալ, հանրապետական ուսանողական ջոկատի ղեկավար։
1985-1995 թվականներին աշխատել է «Երևանշին» շինմոնտաժային միավորումում որպես կուսակցական կոմիտեի քարտուղարի տեղակալ, քարտուղար, ապա՝ մեխանիզացիայի, էներգետիկայի և տրանսպորտի վարչության պետ։
1995-1997 թվականներին՝ «Հայաստան-շինարար» ԲԲԸ գլխավոր տնօրենի տեղակալ։
1997-1999 թվականներին՝ «Երևանշին» ԲԲԸ խորհրդի նախագահ։
2003-2011 թվականներին՝ «Երևանշին» ԲԲԸ գլխավոր տնօրենի խորհրդական։
2004-2007 թվականներին եղել է Հայաստանի պետական ճարտարագիտական համալսարանի օրգանական սինթեզի և ճարտարագիտական բնապահպանության դեպարտամենտի ասիստենտ, այնուհետև՝ դասախոս։
2013 թվականից Երևանի Հյուսիսային համալսարանի դասախոս։


== Պետական և քաղաքական գործունեությունը ==
1974-1991 թվականներին եղել է ԽՄԿԿ անդամ։
1991-1994 թվականներին՝ ՀԿԿ Կենտրոնական կոմիտեի բյուրոյի անդամ։
1994-2003 թվականներին՝ ՀԿԿ Կենտրոնական կոմիտեի քարտուղար։
1995 թվականի հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր Հայաստանի կոմունիստական կուսակցության համամասնական ընտրացուցակով։ ՀԿԿ խմբակցության քարտուղար։ ԱԺ գիտության, կրթության, մշակույթի և երիտասարդության հարցերի մշտական հանձնաժողովի անդամ։
1999 թվականի մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր Հայաստանի կոմունիստական կուսակցության համամասնական ընտրացուցակով։ 1999 թվականի հունիսի 11-ին ընտրվել է ՀՀ Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի նախագահ։ ՀԿԿ խմբակցության անդամ։
2003 թվականին հեռացել է Հայաստանի կոմունիստական կուսակցությունից և անդամակցել է «Ազգային միաբանություն» կուսակցությանը։
2003 թվականից «Ազգային միաբանություն» կուսակցության փոխնախագահն է։
2014 թվականի օգոստոսի 5-ին ՀՀ վարչապետի որոշմամբ նշանակվել է Հայաստանի տրանսպորտի և կապի նախարարի տեղակալ։


== Պարգևներ ==
«Պատվո նշան» շքանշան (1981)։Ամուսնացած է, ունի երեք դուստր։


== Ծանոթագրություններ ==
Ջոն Կոմոնս

Ջոն Ռոջերս Կոմոնս (անգլ.՝ John Rogers Commons, հոկտեմբերի 13, 1862(1862-10-13), Դարք Քաունթի, Օհայո, ԱՄՆ - մայիսի 11, 1945(1945-05-11)[…], Ֆորթ Լոդերդեյլ, Ֆլորիդա, ԱՄՆ), ամերիկացի տնտեսագետ, ինստիտուցիոնալիզմի տեսության կողմնակից։
Հայրը եղել է գործարար և մի քանի անգամ վաճառել է իր բիզնեսը։ Որպեսզի իր ընտանիքը կարողանա ապահովել, մայրը ստիպված էր աշխատեցնել հյուրատուն։
Կոմոնսը դպրոցն ավարտելուց հետո փորձել է աշխատել ուսուցիչ, սակայն առաջին իր փորձը առաջացրել է ուժեղ հակակրանք դեպի ուսուցչական աշխատանքը։ Մոր խորհրդով 1882 թ. ընդունվել է Օբերլինի քոլեջը։ Ավարտելուց հետո Կոմոնսը սովորել է Մերիլենդ նահանգում՝ Ջոն Հոպկինսի համալսարանում։
Հետագայում նա աշխատել է մի շարք ամերիկյան համալսարաններում։
1904 թ-ից եղել է Վիսկոնսինյան համալսարանի պրոֆեսոր։ 1917 թ. դարձել է Ամերիկյան տնտեսական ասոցիացիայի նախագահ։
1919 թ. Կոմոնսը գրել է «Արտադրական բարեհաճություն» աշխատությունը։ Այստեղ կար աշխատողների և գործատուների միջև համաձայնության գաղափար «փոխզիջումների» միջոցով։
«Ինստիտուցիոնալ տնտեսագիտության տեսություն» (Institutional Economics, 1934) աշխատության մեջ գիտնականը հետազոտության է ենթարկել «խմբային գործողությունները» և «գործարքները»։ Խմբային գործողությունները հսկում են անհատների գործողությունները։ Նրանք նախընտրում են որոշակի իրավական դաշտ։ Ջ. Կոմոնսը հետևում է բաժնետիրական ընկերությունների, արհմիությունների և քաղաքական կուսակցությունների դերին անհատների համակարգված գործողությունների ստեղծման գործում։ Նա նաև առանձնացնում է գործարքների 3 հիմնական տեսակ՝ առևտրային, կառավարման և ռացիոնալացման։ Յուրաքանչյուր գործարք ներառում է բանակցություններ, պարտավորությունների ընդունում և կատարում։ Ամերիկացի գիտնականը նաև ներկայացրել է «խմբային ճնշում» կատեգորիայի տնտեսական հետազոտություն (այդպիսի խմբերի մեջ նա ընդգրկում էր աշխատողներին և գործատուներին, գնորդներին և վաճառողներին, ֆերմերներին և գյուղացիներին, վարկատուներին և վարկառուներին և այլն)։
Կոմոնսի վերջին ախատանքներից է «Կոլեկտիվ գործողությունների տնտեսագիտություն» աշխատությունը։
Ջ. Կոմոնսը առաջարկել է «Սոցիալական կոնֆլիկտների տեսություն»։ Ըստ դրա՝ հասարակությունը մասնագիտացված խմբերի ամբողջությունն է (աշխատողներ, կապիտալիստներ)։ Օրենսդրական կանոնները կարգավորում են հավասար գործարքները։ Հաճախ են հասարակության մեջ առաջանում կոնֆիլկտներ։ Գործարքի մասնակիցները ոչ թե անհատներն են, այլ արհմիություները և գործարար միավորումները։ Պետությունը երաշխավորում է պարտավորությունների կատարում պայմանագրով։
Ջ. Կոմոնսին է պատկանում «սեփականության տիտղոս» կատեգորիան։ Ամենից առաջ այն վերաբերում է ոչ նյութական սեփականությանը (օրինակ, արժեթղթերի վաճառքի գործողությունները)։
Կապիտալիստական հասարակության փուլերն ըստ Կոմոնսի. 

առևտրային կապիտալիզմ,
փեռնարկատիրական փուլ,
բանկային կապիտալիզմ,
վարչական կապիտալիզմ։1935 թ. ընդունվեց «Սոցիալական պաշտպանության ակտը»։ Դրանում մեծ ներդրում ունի Կոմոնսը։ Այդ ակտը արտացոլում էր կենսաթոշակային համակարգի ապահովումը ԱՄՆ-ում։


== Հիմնական աշխատանքները ==
«Հարստության բաշխում» (անգլ.՝ The Distribution of Wealth, 1893),
«Աշխատանքի պատմությունը Միացյալ նահանգներում» (անգլ.՝ History of Labor in the United States, 1918)։


== Ծանոթագրություններ ==


== Հղումներ ==
Ջ.Ռ Կոմոնսի կենսագրությունը Archived 2021-07-09 at the Wayback Machine.
Սիսերու Դանտաս

Սիսերու Դանտաս (պորտ.՝ Cícero Dantas), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 41 656 մարդ՝ 2006 թվականի տվյալներով։ Գրավում է 658,940 կմ2 տարածք։ Բնակչության խտությունը՝ 51,1 մարդ/կմ²։ Քաղաքի տոնը նշվում է օգոստոսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 54.002.919,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.666,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,574 (տվյալները՝ ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Censo Populacional 2013
Ալոզավրիդներ

Ալոզավրիդներ (լատիներեն-Allosauridae), Տերոպոդ խմբի դինոզավրեր, որոնք պատկանում են սողունակոնքայինների ընտանիքին (գիշատիչ են)։ Այս կենդանիները ապրել են ներկայիս Ասիայի, Աֆրիկայի, Եվրոպայի և Հյուսիսային Ամերիկայի տարածքներում (155-145 միլիոն տարի առաջ)։ Այս ընտանիքը ներառում է Saurophaganax, Allosaurus և քիչ ուսումնասիրված Epanterias ցեղերը։ Վերջինս կարող է լինել Allosaurus նմուշը։ Առաջին անգամ այս ընտանիքն առանձնացվել է ամերիկացի հնէաբան Օտնիել Չարլզ Մարշի կողմից 1878 թվականին։


== Դասակարգում ==


=== Տաքսոնոմիա ===
Ինֆրակարգ - Կարնոզավրեր
Ընտանիք - Ալոզավրիդներ (Allosauridae)
Ենթաընտանիք - Allosaurinae
Ցեղ - Ալլոզավր (Allosaurus)
Ցեղ - Epanterias
Ցեղ - Saurophaganax


=== Կլադոգրամմա ===
Տարբեր խմբերի փոխկապակցվածության կլադոգրամմա ( Benson, Carrano և Brusatte, (2010)։)

Կլասդոգրամմա ըստ Zanno-ի և Makovicky-ի (2013)։


== Ծանոթագրություններ ==


== Հղումներ ==
Բրածո օրգանիզմների մասին կայք The Paleobiology Database www.paleodb.org (անգլ.)
Դասագիրք

Դասագիրք, որոշակի ուսումնական առարկայի ուսուցման համար նախատեսված ձեռնարկ, բովանդակում է գիտելիքների սիստեմատիկ շարադրանք, որը պարտավոր են յուրացնել սովորողները։ 
Դասագիրքը սովորաբար ունենում է բաժիններ, գլուխներ, պարագրաֆներ։ Միջնակարգ դպրոցների դասագրքերում տեքստը հաճախ ուղեկցվում է համապատասխան հարցերով և հանձնարարություններով, ինչպես նաև պատկերազարդումներով։ Բոլոր նոր կամ քիչ ծանոթ բառերը, որպես կանոն, բացատրվում են։


== Հղումներ ==
Դասագրքերի շրջանառու հիմնադրամ Archived 2018-05-09 at the Wayback Machine.
Թվայնացված դասագրքեր Archived 2018-08-25 at the Wayback Machine.
(2587) Գարդներ

(2587) Գարդներ (անգլ.՝ Gardner), աստերոիդ աստերոիդների հիմնական գոտում։ Հայտնաբերվել է 1980 թվականի հուլիսի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,166133 ա. մ., առավելագույնը մոտենում է 2,6722 ա. մ. հեռավորության վրա և հեռանում 3,6601 ա. մ.։ Արեգակի շուրջ մեկ ամբողջական պտույտ է կատարում 2057,75 երկրային օրվա ընթացքում, իր ուղեծրով շարժվելով միջինում 0,174949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2587) Գարդներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալեմարե դի Բորբոնա աստղադիտարան

Վալեմարե դի Բորբոնա աստղադիտարան (իտալերեն՝ Osservatorio astronomico di Vallemare di Borbona, աստղադիտարանի կոդը` — «A55»), մասնավոր աստղադիտարան Իտալիայում, պատկանում է Վինչենցո Կազուլիին։ Գտնվում է Լացիոյի մարզի Բորբոնա քաղաքում։
Աստղադիտարանը գտնվում է ծովի մակերևույթից 1170 մետր բարձրության վրա։
Համաձայն Փոքր մոլորակների կենտրոնի տվյալների աստղադիտարանը ճանաչվել է որպես երկու աստերոիդների հայտնաբերող։


== Աստղադիտարանի գործիքներ ==
400-մմ Նյուտոնի համակարգի ինքնաշեն աստղադիտակ (F=1815 մմ) + ԼԿՍ-խցիկ


== Ծանոթագրություններ ==


== Արտաքին հղումներ ==
Աստղադիտարանի կայքՓոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Vallemare di Borbona» բառերով
Խուզ

Խուզ, գյուղատնտեսական կենդանիների մազածածկույթի հեռացումը բուրդ ստանալու (ոչխարներից, այծերից, ուղտերից), ինչպես նաև մաշկի խնամքի, բուժման, ջերմատվության ուժեղացման (խոշոր եղջերավոր անասուններ, ձիեր), որոշակի տեսք տալու (շների որոշ դեկորատիվ ցեղեր) նպատակով։
Նրբագեղմ և կիսանրբագեղմ ոչխարները խուզում են գարնանը, կոպտաբուրդ և կիսակոպտաբուրդ ոչխարները՝ գարնանը և աշնանը։ Կարող է կատարվել մեքենայացված կամ ձեռքով։
Շապոշնիկովո (գյուղ, Ենակիևոյի քաղաքային խորհուրդ)

Անվան այլ կիրառումների համար տե՛ս՝ ՇապոշնիկովոՇապոշնիկովո (ուկրաիներեն՝ Шапошникове), գյուղ Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Շապոշնիկովո գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեյ Շիլդեր

Անդրեյ Նիկոլաևիչ Շիլդեր (ռուս.՝ Андрей Николаевич Шильдер, 1861[…] - 1919[…]), ռուս բնանկարիչ, ստեղծել է նաև թատերական բեմանկարներ։ Գեղարվեստական շրջիկ ցուցահանդեսների ընկերության անդամ։


== Կենսագրություն ==

Անդրեյ Շիլդերը ծնվել է 1861 թվականի մայիսի 18-ին նկարիչ, ակադեմիկոս Նիկոլայ Շիլդերի (1828-1898) ընտանիքում։
Հատուկ մասնագիտական նկարչական կրթություն չի ստացել. սովորել է Իվան Շիշկինի մոտ, հաճախել է նրա արվեստանոց։ 1879 թվականին նրա հետ մեկնել է Ղրիմ, 1893 թվականին՝ Բելովեժյան թավուտ։
1884 թվականից մինչև 1918 թվականը մասնակցել է պերեդվիժնիկների կազմակերպած ցուցահանդեսներին, 1891 թվականից եղել է Գեղարվեստական շրջիկ ցուցահանդեսների ընկերության անդամ։
Սկսած 1885 թվականից՝ Անդրեյ Շիլդերը շատ է աշխատել նկարազարդ ամսագրերում, ինչպիսիք են՝ «Север», «Живописное обозрение», «Всемирная иллюстрация», «Ласточка», «Новь» և «Артист»։
1903 թվականին Անդրեյ Շիլդերը դարձել է բնանկարային գեղանկարչության ակադեմիկոս։ Նկարչին մեծ ճանաչում է բերել Նոբելի գործարանների մեծ համայնապատկերը՝ «Քաղաք» նկարը, որ Շիլդերն ստեղծել էր 1896 թվականի Նիժնի Նովգորոդի համառուսաստանյան ցուցահանդեսի համար։
Անդրեյ Շիլդերն ամուսնացած է եղել Մատրոնա Վիկտորովնայի հետ, ունեցել է մեկ դուստր և մեկ որդի՝ Պյոտրը։
Անդրեյ Շիլդերը մահացել է 1919 թվականին Պետրոգրադում, որտեղ էլ թաղվել է։
Ներկայում Անդրեյ Շիլդերի նկարները պահվում են Ռուսաստանի տարբեր թանգարաններում ու պատկերասրահներում, ինչպիսիք են Տրետյակովյան պատկերասրահը, Ռուսական թանգարանը, Վլադիմիր-Սուզդալի արվեստի թանգարան-արգելոցը, Ստավրոպոլի պատկերասրահը։


== Պարգևներ ==
1880 թվականին ստացել է Գեղարվեստի խրախուսման միության առաջին մրցանակ «Մշուշ լեռներում» (ռուս.՝ «Туман в горах») նկարի համար։
1883 թվականին արժանացել է Գեղարվեստի ակադեմիայի փոքր խրախուսական մեդալի։
1900 թվականին Ռուս-ամերիկյան ռետինի մանուֆակտուրայի պատվերով Անդրեյ Շիլդերը նկարել է «Կաուչուկի հավաքումն Ամազոն գետի վրա» (ռուս.՝ «Сбор каучука на р. Амазонке») կիսաշրջանաձև համայնապատկերը։ Փարիզի համաշխարհային ցուցահանդեսում այդ համայնապատկերի ու իր ներկայացրած մի քանի այլ աշխատանքների համար նկարիչն արժանացել է ոսկե մեդալի ու դիպլոմի։


== Ծանոթագրություններ ==


== Արտաքին հղումներ ==
Минченков Я. Д. Шильдер Андрей Николаевич / Воспоминания о передвижниках. — Ленинград։ «Художник РСФСР», 1965.
Чувашский государственный художественный музей
Русские художники. Шильдер Андрей Николаевич.
Шильдер Андрей Николаевич
Видеоряд из произведений А. Н. Шильдера
Ֆրի (ուտեստ)

Ֆրի ուտեստ կամ կարտոֆիլ ֆրի (ֆր.՝ pommes de terre-«կարտոֆիլ» և frites-«տապակած»), կարտոֆիլի խորանարդիկներ, որոնք տապակվում են մեծ քանակությամբ բուսական կամ կենդանական յուղի մեջ։ Ըստ օրենքի՝ կարտոֆիլները պատրաստվում են ֆրիի համար նախատեսված սարքերի մեջ, կարող են պատրաստել նաև գազօջախի վրա։
Կարտոֆիլ ֆրին համարվում է հայտնի ուտեստ, անվանում են նաև արագ սնունդ, օրինակ՝ McDonald’s, Burger King, KFC - ում։ Միացյալ Նահանգներում կարտոֆիլ ֆրին հայտնի է որպես «կարտոֆիլը ֆրանսիական ձևով» կամ որպես ֆրի, Ֆինլանդիայում՝ (Ranskalaiset perunat, ranskanperunat կամ ranskalaiset),  իսկ Մեծ Բրիտանիայում, Իռլանդիայում և Իսրայելում ուղղակի չիպս։ Ֆրին լինում է տաք, փափուկ կամ խռթխռթան։ Այն համարվում է նաև նախաճաշ։ Թխած կարտոֆիլ պատրաստելու համար ավելի քիչ յուղ է պահանջվում կամ ընդհանրապես չի պահանջվում։


== Պատրաստում ==
Կարտոֆիլը կեղևազրկում են, բաժանում հավասար մասերի, լվանում սառը ջրով, որպեսզի վերացնեն մակերեսային օսլան և մանրակրկիտ չորացնում։ Այնուհետև կարող են տապակել մեկ կամ երկու փուլով։ Խոհարարները ընդհանուր առմամբ, համաձայն են, որ երկաստիճան մեթոդը ավելի լավ արդյունքներ է տալիս։ Գետնի տակ թարմ կարտոֆիլը կարող է ջրի չափազանց մեծ քանակություն ունենալ, ինչը հանգեցնում է կարտոֆիլի մասերի կպչելուն։
Առաջին փուլով կարտոֆիլի կտորները ընկղմում են 160 °C եռացող ջրի մեջ։ Այնուհետև այն տապակում են 190 °C ջերմաստիճանի տակ, որպեսզի այն արտաքինից դառնա խռթխռթան։ Դրանից հետո այն տեղափոխում են քամոցի մեջ և համեմում աղով։
Այս երկու փուլերի ճշգրիտ ժամանակը կախված է կարտոֆիլի չափերից։ Օրինակ՝ 2-3 մմ հաստությամբ կարտոֆիլի համար առաջին փուլը տևում է 3 րոպե, իսկ երկրորդը՝ մի քանի վայրկյան։
Գոյություն ունի կարտոֆիլ ֆրիի պատրաստման մի քանի եղանակ։ Ֆրիտյուր՝ մեթոդ, որի ժամանակ մթերքը ընկղմվում է տաք ձեթի մեջ։ Վակուումային ֆրիտյուր, որի ընթացքում պատրաստվում է ցածրորակ ֆրի ուտեստ, որի մեջ կա շաքարի մեծ քանակություն։


== Ուտեստի հավելյար բաղադրիչներ ==
Ֆրի ուտեստը, որպես կանոն մանտուցվում է տարբեր խավարտներով, ինչպիսիք են աղը և քացախը (ածիկային, բալզամային կամ սպիտակ), պղպեղը, քերած պանիրը, հալեցված պանիրը, ոլոռը, կծու սոուսը, կարրին, կարրիով կետչուպը, մանանեխը, մայոնեզը, տարտառ սոուսը, ձաձիկին, ֆետան, սխտորը, յուղը, թթվասերը, մեղրը, այոլի սոուսը, կետչուպը, կիտրոնի հյութը, թթու դրած վարունգը, թթու դրած սոխը կամ թթու դրած ձուն։


== Պատկերասրահ ==

		
		
Յունիկոդի նշան՝ 🍟


== Տես նաև ==
Պուտին (ճաշատեսակ)
Կարմրատապակ կարտոֆիլի թանգարան


== Ծանոթագրություններ ==
Ելենա Բեգլովա

Ելենա Նիկոլաևնա Բեգլովա (ռուս.՝ Елена Николаевна Беглова, սեպտեմբերի 1, 1987(1987-09-01), Մոսկվա, ԽՍՀՄ), ռուս պրոֆեսիոնալ բասկետբոլիստուհի, խաղարկող։ Հանդես է եկել «Նադեժդա» ակումբում, Եկատրինբուրգի «УГМК»-ում, Ռուսաստանի կանանց ազգային հավաքականում, որի կազմում 2017 թվականին մասնակցել է Եվրոպայի առաջնությանը։
2016 թվականին «Նադեժդա» ակումբի կազմում դարձել է Եվրոպայի ակումբային առաջնության և Ռուսաստանի բարձրագույն խմբի առաջնության արծաթե մեդալակիր, ինչպես նաև Ռուսաստանի գավաթի խաղարկության բրոնզե մրցանակակիր, ճանաչվել է լավագույն խաղարկող մարզուհի, հաջորդ տարում Ռուսաստանի առաջնությունում գրավել մրցանակային երրորդ տեղը։ 


== Ծանոթագրություններ ==


== Արտաքին հղումներ ==
Էջը ՖԻԲԱ Եվրոպայի կայքում(անգլ.)
Հյուսում

Հյուսում, ժողովրդական զբաղմունք։ Հնում հյուսումով պատրաստել են տնտեսության մեջ կիրառվող առարկաներ (կողով, սալա, զամբյուղ, մաղ, տափան, պարան, խսիր, կեմ, մտրակ ևն)՝ որպես նյութ օգտագործելով որոշ ծառատեսակների ճկուն, դալար ճյուղեր, ծղոտ, եղեգ, խոտ, կաշի, ձիու և այծի մազ, բուսաթելեր ևն։ Որպես զբաղմունք հյուսումը Հայաստանում զարգացած է եղել դեռևս միջին դարերում (զամբյուղի մնացորդներ են գտնվել Անիի պեղումներից)։ Այժմ այդ զբաղմունքը գոյատևում է ՀՀ որոշ մարզերում, Արցախում, Ջավախքում և այլուր։
Ֆրոլովո (այլ կիրառումներ)

Ֆրոլովո, կարող է վերաբերել՝

Ֆրոլովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Ֆրոլովո - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Ֆրոլովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ֆրոլովո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Ռումեգու (Կանտալի գավառ)

Ռումեգու (ֆր.՝ Roumégoux), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 238 մարդ, բնակչության խտությունը` 17.91 մարդ/կմ²։ Բնակավայրը զբաղեցնում է 13.29 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 125 կմ հարավ-արևմուտք, Օրիյակ քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 157 աշխատունակ (15-64 տարեկան)  բնակիչ, որոնցից ակտիվ էին 111-ը, իսկ ոչ ակտիվները` 46։ Ակտիվության ցուցանիշը կազմում է 70,7 %։ 111 աշխատունակ մարդկանցից աշխատել է 107 անձ (62 տղամարդ և 45 կին)։ Գործազուրկ են եղել 4 անձ (0 տղամարդ և 4 կին)։ 46 անաշխատունակներից 14-ը եղել են աշակերտներ կամ ուսանողներ, 18-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա Էրիխ

Մարիա Էրիխ (գերմ.՝ Maria Ehrich, փետրվարի 26, 1993(1993-02-26), Էրֆուրտ, Գերմանիա), գերմանացի դերասանուհի։ Առավել հայտնի է Գվենդոլին Շեֆերդի դերով «Թայմլես» վիպաշարի էկրանավորման մեջ։


== Կենսագրություն ==
Մինչև 2004 թվականը Մարիա Էրիխը նկարահանվել է սերիալներում։ Դրանից հետո ռեժիսոր Փիթեր Թիմը նրան հրավիրում է «Իմ եղբայը շնիկ է» ֆիլմում նկարահանվելու համար։ Այս աշխատանքից հետո աղջկան սկսեցին հրավիրել լիամետրաժ նախագծերի, որոնցից շատերը հեռուստատեսային էին։ 2012 թվականին դերասանուհուն առաջարկվել է խաղալ «Թայմլես։ Սուտակե գիրք» ֆիլմի գլխավոր դերը, որը նկարահանվել է Քերստին Գիրի առաջին գրքի հիման վրա։ Մարիան նկարահանվել է նաև եռագրության երկրորդ և երրորդ մասերում՝ «Թայմլես 2։ Շափյուղյա գիրք», «Թայմլես 3։ Զմրուխտե գիրք»։


== Մրցանակներ և նոմինացիաներ ==
2005 - «Undine Awards» մրցանակի «Կնոջ լավագույն դեբյուտ» անվանակարգ
2013 - «New Faces Awards» մրցանակի «Լավագույն դերասանուհի» անվանակարգ
2015 - «Jupiter Award» մրցանակիի «Լավագույն գերմանացի դերասանուհի» անվանակարգ
2015 - «Goldene Kamera» մրցանակի  «Լավագույն դեբյուտ» անվանակարգ


== Ֆիլմագրություն ==


== Ծանոթագրություններ ==


== External links ==
Մարիա Էրիխ Internet Movie Database կայքում
(9049) 1991 RQ27

(9049) 1991 RQ27, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,431062 ա. մ., առավելագույնը մոտենում է 1,8906 ա. մ. հեռավորության վրա և հեռանում 2,9715 ա. մ.։ Արեգակի շուրջ մեկ ամբողջական պտույտ է կատարում 1384,5 երկրային օրվա ընթացքում, իր ուղեծրով շարժվելով միջինում 0,260022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9049) 1991 RQ27 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստրո Ուրդիալես

Կաստրո Ուրդիալես (իսպ.՝ Castro Urdiales), մունիցիպալիտետ և քաղաք Իսպանիայում։ Մտնում է Կանտաբրիա պրոնվիցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Կոստա Օրիենտալ շրջանում։ Նրա տարածքը գրավում է 96,7 կմ², իսկ բնակչությունը կազմում է 32258 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 75 կմ հեռավորության վրա։


== Աշխարհագրական դիրք ==
Կաստրո Ուրդիալեսը գտնվում է Կոստա Օրիենտալ կոմարկայում, Կոնտաբրիայի հյուսիս-արևմուտքում՝ Բիսկայի սահմանի մոտ։ Տարածաշրջանի ջրային հիմնական զարկերակ համարվում է Ատլանտյան օվկիանոսի մաս կազմող Բիսկայան ծոցի ջրերը։


== Պատմություն ==
Սկզբնական ժամանակաշրջանում քաղաքն անվանվել է Portus Amanus։ Մ․թ․ա․ 74 թվականին Կաստրո Ուրդիալեսի համար հռոմեացիների պայքարից հետո, հռոմեացի կայսր Վեսպասիանոսի (Տիտա Ֆլավիա Վեսպասիանոս) պատվին այն անվանվել է Ֆլավիոբրիգա (իսպ.՝ Flaviobriga)։
Վաղ միջնադարում քաղաքը զարգացել է ծովային առևտրի ռեկոնկիստայի մասնակցությամբ՝ տրամադրելով իր նավատորմին ու ժողովրդին, ինչպես նաև՝ ձկնորսությանն ու նավաշինությանը։ 1163 թվականին Ալֆոնսո VIII թագավորը, գտնվելով Բուրգոսում, Կաստրո Ուրդիալեսին տվել է ֆուերո (իսպ.՝ fueros, հոգնակի թիվը fuero, պորտ.՝ foraes), ստանալու համար Լոգրոնյո քաղաքը։
1813 թվականին քաղաքը թալանվել և ավերվել է, բայց շատ արագ վերակառուցվել և հարստացրել է։ XIX դարի երկրորդ կեսին բնակչության աճը կապված է եղել լեռնահանքային արդյունաբերության զարգացման հետ։


== Դեմոգրաֆիա ==
Կաստրո Ուրդիալեսը բնակչության թվով համարվում է Կանտաբրիայի երրորդ քաղաքը՝ 32522 մարդ բնակչությամբ՝ 2012 թվականի տվյալներով։


== Բնակատեղիներ ==


== Տեսարժան վայրեր ==
1978 թվականին Կաստրո Ուրդիալեսի հին հատվածը ստացել է Իսպանիայի մշակութային հետաքրքրություն ունեցող օբյեկտի կարգավիճակ (Puebla Vieja de Castro Urdiales)՝

Սուրբ Աննայի դղյակ - հին ամրոց, որը գտնվում է Սուրբ Մարի եկեղեցուց ոչ հեռու։ 1853 թվականին ամրոցի վրա կառուցվել է փարոս
Միջնադարյան կամուրջ
Կասա Սոտիլես
Օչարանայի այգիները և Աստղադիտարան-ամրոցի շենքը
Սուրբ Մարիամ Աստվածածնի վերափոխում եկեղեցի - XIII—XV դարերի գոթական ոճի կառույց։ Իրենից ներկայացնում է կաթոլիկ եկեղեցի։ 1931 թվականին ստացել է Իսպանիայի մշակութային հետաքրքրություն ունեցող օբյեկտի կարգավիճակ։


== Եղբայր քաղաքներ ==
Էր Սյուր Լադուր -  Ֆրանսիա


== Պատկերասրահ ==

		
		


== Ծանոթագրություններ ==


== Արտաքին հղում ==
Նորդ-Բեյվելանդ

Նորդ-Բեյվելանդ (հոլ.՝ Noord-Beveland ( արտասանություն)), համայնք Նիդերլանդների Զեյլանդ մարզում։ Տարածքը 86,08 կմ² է, բնակչությունը՝ 7.276 (2011 թ.)։ Մեկ շնչի տարեկան միջին եկամուտը 13.400 եվրո է։
Նախաճաշ հայրիկի հետ (ֆիլմ)

Նախաճաշ հայրիկի հետ (ռուս.՝ Завтрак у папы), ռեժիսոր Մարիա Կավչենկոյի կողմից նկարահանված ռուսական կատակերգական ֆիլմ, որ պատմում է ծնողների և երեխաների հարաբերությունների մասին։


== Սյուժե ==
Յուլիան գեղեցիկ երիտասարդ կին է, ապրում է Սանկտ Պետերբուրգում և աշխատում գովազդային ընկերությունում որպես քոփիրայթեր։ Նա ունի աղջիկ՝ Ալյան։ Մի անգամ ընկերության տնօրենը, որտեղ աշխատում էր Յուլիան, նրան գործուղման է ուղարկում Մոսկվա այն նպատակով, որ նա ստանա պատվեր արտասահմանյան «Ընտանեկան մթերք» մեծ կորպարացիայից։
Յուլիայի տնօրենը համարում է, որ պայմանագիրը գործնականում ստորագրված է. այդ ճանապարհին կա միայն մեկ արժանի մրցակից՝ Մոսկվայի գովազդի ընկերության տնօրեն Ալեքսանդր Տիտովը։ Սակայն Յուլիան հասկանում է, որ Մոսկվայի ընկերության տնօրենը Ալյայի հայրն է։
Պատահաբար իր հոր մասին իմանում է նաև Ալյան, որն էլ որոշում է ծանոթանալ նրա հետ։ Դրա համար նա ճանապարհվում է իր մոր հետևից Մոսկվա և մի առավոտ Ալեքսանդրան ծեծում է դուռը։ Տիտովը չի հավատում, որ Ալյան իր աղջիկն է, քանի որ նա չէր հիշում ո՛չ այն գիշերը, ո՛չ էլ Յուլիային։ Տակավին ամուրի տղամարդը, որն ապրում էր իր ուզածի պես, որոշում է աղջկան հանձնել խնամակալության, միաժամանակ հանդիպել «Ընտանեկան մթերք» ընկերության ներկայացուցչին, որից կախված է, թե ում է բաժին ընկնելու պայմանագիրը։ Ալեքսանդրը հանկարծ իմանում է, որ Բոբը վեց երեխաների հայր է և ընտանեկան արժեքների մեծ երկրպագու։ Ալեքսանդրը անմիջապես որոշում է լավ կողմից ցույց տալ իրեն՝ Ալիային ներկայացնելով որպես իր դուստր, իսկ իր աշխատակից Օքսաննային՝ որպես իր կին։ Ալեքսանդրը Բոբին հրավիրում է իր մեկ շաբաթ ապրել իր «ընտանիքի» հետ։
Ալեքսանդր կկարողանա ՞ արմատապես փոխել կյանքի ոճը և արդյո՞ք Ալյան կկարողանան կրկին միասին տեսնել իր ծնողներին։


== Դերերում ==
Լուիզա Գաբրիելա Բրովինա - Ալիա, 10-ամյա աղջիկ
Կատերինա Շպիցա - Յուլիա, Ալիայի մայրիկը
Յուրի Կոլոկոլնիկով - Ալեքսանդր Տիտով, գովազդային ընկերության կրեատիվ տնօրեն
Պոլինա Մաքսիմովա - Օքսաննա Տարելկինա, Սաշայի աշխատակիցը
Վալենտին Պելկա - Բոբ, «Ընտանեկան մթերք» ընկերության ներկայացուցիչ


== Սաունդթրեք ==
«Папина дочка», Եգոր Կրիդ
«Завтрак у папы», Յանժիմա
«Лифт», Пицца
«Имя 505», Վրեմյա ի Ստեկլո


== Ծանոթագրություններ ==


== Արտաքին հղումներ ==
լիցենզիա Կոմսոմոլսկայա պրավդա
Ֆիլմի լիցենզիա Film.ru
Լրահաղորդում նկարահանումներից(չաշխատող հղում)
Հաղորդում պրեմիերայից Archived 2016-09-19 at the Wayback Machine.
Ֆաբադա

Ֆաբադա (իսպ.՝ fabada կամ fabada asturiana), թանձր ապուր, իսպանական խոհանոցի ավանդական ուտեստներից մեկը։ Անվանումը ծագել է աստուրիական fabes բառից, որը նշանակում է լոբի (ուտեստի հիմնական բաղկացուցիչը)։


== Բաղադրություն ==
Սպիտակ լոբի
Երշիկ
Ազդրապուխտ
Չորիսո
Մորսիլիա


== Նույնական ուտեստներ ==
Այնտոպֆ (գերմանական ուտեստ)
Կոսիդո (իսպանական ուտեստ)


== Արտաքին հղումներ ==
Նկարները Վիքիպահեստում, Ֆաբադա
Իսպանո-ավստրիական Ֆաբադա


== Պատկերասրահ ==
Տոմսկ

Տոմսկ (ռուս.՝ Томск), քաղաք Ռուսաստանում։ Տոմսկի մարզի վարչական կենտրոնն է։ 
Բնակչությունը՝ 547 989 մարդ (2013)։ Տեղակայված է Արևմտյան Սիբիրում՝ Տոմ գետի ափին։ Սիբիրի հնագույն և խոշոր կրթական, գիտական և ինովացիոն կենտրոնն է։


== Ծանոթագրություններ ==
Գոթենհայմ

Գոթենհայմ (գերմ.՝ Gottenheim), կոմունա Գերմանիայի Բադեն Վյուրտեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 2608 մարդ (ըստ 2010 թվականի դեկտեմբերի 31-ի) Տարածքը կազմում է 8.74 կմ²։ Պաշտոնական կոդ՝ 08 3 15 043։


== Ծանոթագրություններ ==


== Արտաքին հղումներ ==
Offizielle Internetseite der Gemeinde
Էլեկտրաուղեղագրություն

Էլեկտրաուղեղագրությունը (ԷՈԻԳ) կամ էլեկտրաէնցեֆալոգրամման (հին հունարեն՝ ἥλεκτρον — սաթ, ἐγκέφαλος — գ;խուղեղ և γραμμα — ձայնագրում բառերից) գլխուղեղում կատարվող բարդ էլեկտական պրոցեսների գրաֆիկական պատկերն է, որը գրանցվում է էլեկտրաուղեղագրի միջոցով։ Էլեկտրաուղեղագրի էլեկտրոդները տեղադրվում են գլխուղեղի մեջ կամ գանգի մակերեսին և գրանցում՝ նեյրոններում տեղի ունեցող էլեկտրական պրոցեսների ընդհանուր էլեկտրական գումարը։


== ԷՈՒԳ-ի բնութագիրը ==

Մարդու կենտրոնական նյարդային համակարգի էլեկտրաուղեղագրական հետազոտության մեթոդներից առավել տարածված են ուղեղի էլեկտրական պոտենցիալների տատանումների գրանցումը գանգի մակերեսից՝ էլեկտրաուղեղագրությունը (ԷՈՒԳ)։ 

Ենթադրվում է, որ ժամանակի յուրաքանչյուր պահին ԷՈՒԳ-ն արտացոլում է բջիջների գումարային էլեկտրական ակտիվությունը, հիմնականում, կեղևի նյարդաբջիջների հետսինապսային պոտենցիալները։ Դրանք գլխի ինտակտ մաշկից գրանցված պոտենցիալների մշտական տատանումներն են։ Հանս Բերգերը առաջին գիտնականն էր, որը ցույց տվեց մաշկի մակերեսից գլխուղեղի էլեկտրական ակտիվության գրանցման հնարավորությունը։ ԷՈՒԳ-ում արտացոլվում են միայն 10 միլիվայրկյանից մինչև 10 րոպե տևողությամբ ցածր հաճախականությամբ կենսաէլեկտրական գործընթացները։ ԷՈՒԳ-ն բարդ տատանողական գործընթաց է, որում կարելի է առանձնացնել որոշակի հաճախականությամբ ռիթմիկ տատանումներ։


== ԷՈՒԳ-ի ռիթմերը ==


== Գրականություն ==
Brazier, M. A. B. (1970), The Electrical Activity of the Nervous System, London: Pitman 
Гусельников В. И. Электрофизиология головного мозга. М։ Высшая школа, 1976.
Մախսուջիկ Վերին

Մախսուջիկ Վերին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Չաթախ (Գենջի գավառ)

Անվան այլ կիրառումների համար տե՛ս՝ Չաթախ (այլ կիրառումներ)Չաթախ, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆալչանո դել Մասիկո

Ֆալչանո դել Մասիկո (իտալերեն՝  Falciano del Massico), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 3827 մարդ։ Բնակչության խտություն կազմում է 91 մարդ/կմ²։ Զբաղեցնում է 42 կմ² մակերես տարածք։ Փոստային ինդեքս՝ 81030, հեռախոսային կոդ՝ 0823։


== Արտաքին հղումներ ==
http://www.falcianodelmass.it/ Archived 2006-09-05 at the Wayback Machine.